На основу Решења о банкротству стечајног судије Привредног суда у Београду, број предмета 10. Ст. 247/2017 од 04.02.2019. године и сагласности Одбора поверилаца од 17.07.2018. године, а у складу са чланoвима 131, 132 и 133. Закона о стечају («*Службени гласник Републике Србије» број 104/2009, 99/2011 – др. закон, 71/2012 - oдлука УС, 83/2014, 113/2017 и 44/2018*), Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), Агенција за лиценцирање стечајних управника као стечајни управник стечајног дужника

**ИНФОРМАТИВНО ПРЕДУЗЕЋЕ РАДИО ВАЉЕВО ДОО БЕОГРАД - У СТЕЧАЈУ из Београда, улица Краља Милана 15/10**

**О Г Л А Ш А В А**

**Продају стечајног дужника као правног лица методом непосредне погодбе уз јавно прикупљање писаних понуда;**

**Предмет продаје:**

**Стечајни дужник као правно лице**

**Најзначајнију имовину стечајног дужника чине: дозвола за пружање медијске услуге издата од стране Регулаторно тело за електронске комуникације, са периодом важења од 01.12.2008. године до 01.12.2024. године, као и појединачна дозвола за коришћење радио фрекфенције, издата од стране Регулаторна агенција за електронске комуникације и поштанске услуге, са периодом важења од 24.09.2018. године до 01.12.2024. године.**

**ПРОЦЕЊЕНА ВРЕДНОСТ 795.582,00 динара**

**ДЕПОЗИТ ЗА УЧЕШЋЕ У НЕПОСРЕДНОЈ ПОГОДБИ 159.116,40 динара**

**Право на учешће имају сва правна и физичка лица која:**

1. Након добијања профактуре, изврше уплату ради откупа продајне документације у износу: **20.000,00 динара + ПДВ**.

Профактура се може узети сваког радног дана у периоду од 09 до 15 часова у Београду, улица Цара Душана 14 уз обавезу најаве стечајном управнику.

Рок за откуп продајне документације је 14.03.2019. године.

1. Уплате депозит на текући рачун стечајног дужника бр.: **340-11019570-81 код ERSTE BANK AD Нови Сад** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 14.03.2019. године). У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, Теразије 23, VI спрат, најкасније **14.03.2019. године** до **15:00 часова** по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до 21.05.2019. године.
2. потпишу изјаву о губитку права на повраћај депозита. Изјава чини саставни део продајне документације,
3. потпишу уговор о чувању поверљивих података приликом преузимања продајне документације*.*

Стечајни дужник као правно лице се купује у виђеном стању и може се разгледати након откупа продајне документације, сваким радним даном од 10.00 до 14.00 часова, а најкасније до 14.03.2019. године (уз претходну најаву поверенику стечајног управника).

Након уплате депозита за учешће у поступку продаје, а најкасније до 14.03.2019. године, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на непосредној погодби, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац ( ако се као потенцијални купац пријављује правно лице), овлашћење за заступање, односно предузимање конкретних радњи у поступку продаје (за пуномоћнике).

Продаја се врши методом непосредне погодбе уз прикупљање писаних понуда, тако да сва заинтересована лица која су стекла услов за учешће у поступку продаје у складу са овим огласом, затворене понуде достављају искључиво лично/директно у просторијама Агенције за лиценцирање стечајних управника РС, Београд, ул. Теразије бр. 23, III спрат, канцеларија бр. 321.

Крајњи рок за достављање понуда је 21.03.2019. године до 10:45 часова.

У разматрање ће се узети само понуде у писаној форми, достављене у запечаћеним ковертама, са назнаком „ПОНУДА“ на коверти, називом стечајног дужника, а које пристигну на назначену адресу до назначеног времена.

Запечаћена/затворена коверта са понудом треба да садржи:

* пријаву за учешће на непосредној погодби уз јавно прикупљање писаних понуда, потписану лично или од стране овлашћеног лица и доказ да је у питању овлашћено лице;
* потписану понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод из регистра привредних субјеката и ОП образац, ако се као потенцијални купац пријављује правно лице;
* овлашћење за заступање (оверено код надлежног органа), oдносно предузимање конкретних радњи у поступку продаје (за пуномоћнике).

**Јавно отварање понуда одржаће се дана 21.03.2019. године у 11 часова на адреси: Агенцијa за лиценцирање стечајних управника, Центар за стечај, Београд, Ул. Теразије бр. 23, III спрат, сала 301, у присуству Комисије формиране одлуком стечајног управника и уз обавезно присуство представника свих учесника.**

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року на име учешћа у поступку продаје.**

Стечајни управник спроводи поступак продаје тако што:

1. чита правила продаје;
2. отвара достављене понуде;
3. рангира понуђаче према висини достављених понуда;
4. одржава ред на јавном прикупљању понуда;
5. проглашава најбољег понуђача за купца;
6. доставља понуду најбољег понуђача Одбору поверилаца на изјашњење, уколико је иста нижа од 50% од процењене вредности предмета продаје;
7. потписује записник.

У случају да на јавној продаји победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана одржавања јавне продаје, након чега ће му бити враћена гаранција.

Купопродајни уговор се потписује у року од 3 радна дана од дана одржавања продаје, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавној продаји нису стекли статус купца или другог најбољег понуђача, депозит (гаранција) се враћа у року од 8 дана од дана продаје. Уплатилац депозита губи право на повраћај депозита у складу са Изјавом о губитку права на повраћај депозита**.**

Порезе и трошкове који произлазе из закљученог купопродајног уговора укључујићи и трошкове утовара у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

НАПОМЕНА: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.

Особа за контакт-овлашћено лице: повереник Никола Миленковић, контакт телефон: 065/3070311